Dominic Nitiwul

**Dominic Aduna Bingab Nitiwul** (dɔge o la Nyɔgevennebare 4, 1977)  e la Gaana deme pɔletesean ane begemaale die ayɔpoĩ mɛmba, naŋ are ko a Bimbilla Gbandige naŋ be a Northern Region Gaana poɔ. O da la ton la pan African Begemaale die. yuompaalaa kyuu 2017 poɔ, Nitiwul da leɛ la  Minister of Defence a ko Gaana.
## Nyɔvore Piiluu ane Sakuuri Gaabo
Dominic Nitiwul da kanne la o kannoo yi Ghana kanneziiri, Germany, ane United Kingdom. Dominic da baarɛ o  O lɛvɛl a yi St Charles Senia hae Sakuuri ane faaramine Sakuuri youni 1992 poɔ. O da deɛ la sɛtefekate in conflict prevention a yi Germany  a yuoni (2003) ane conflict management a yuoni  (2005) a kyaare neŋ International Academy for Leadership. O da deɛ la Master of Business Administration yine finance a yi Univaniti a South Wales, ane Master ko Laws a corporate finance a yi University of Westminster. 

## Pɔletese Yɛlɛ

### Bɛgemaala
Nitiwul e la begemaala kaŋa a begemaale die poɔ naŋ be a Gaana paaloŋ a yuoni 2002 poɔ saŋa na o naŋ da e yomo lezaare ne anuu(25). Saŋa neɛ o naŋ da kpɛɛ a begemaale die la ka o da yele ka o boɔrɔ la ka o wane neŋ zeŋ laaŋfeɛ o Gbandige poɔ. Ana yelyaga ŋa da kyaare ne Koŋkomba ane Nanumba deme zɔɔwɛlɛ. O da tona la a ko a Gaana begemaale die  ane a Pan-African begemaale die. O e la neŋkpoŋi a ko Finance kɔmatee, Monetary ane Financial Affairs kɔmatee mɛmba, Yɛroŋ kɔmatee mɛmba, Kaa-iruu kɔmatee mɛmba, pɔlɔɔ ne sarre ane kɔɔdenne Kɔmatee mɛmba, soe ane so-tu kɔmatee mɛmba ane Ganzanne Kɔmatee mɛmba. O da e la Deɛpete Bayageroŋ wederɛ a ko a Gaana begemaale die a 2012 ane 2016 poɔ.

#### 2016 Vootuu Kpoŋ
Nitiwul da waa la begemaala kaŋa a begemaale die poɔ a  ko o paaloŋ a saŋa na o naŋ da di kyɛ bare  Dr Joseph Mamboah Rockson naŋ be a kataweɛ paate poɔ. A vootuu Saŋa na Nitiwul daŋ pore ko la o meŋa ka o di la ana vootuu ŋa bonso ka o dɔma na eŋ ba waa a paaloŋ neɛ ane meŋ o ba baŋ yɛlɛ naŋ be a paaloŋ; O la wulo la yiri baabo mine o naŋ da toŋ. O dɔma eŋ yɛlɛ o naŋ da yeli la ka Nitiwul kɔɔrɛɛ a naaŋ poɔ ka lɛ paaŋ wulo ka a noba bɔ nenyuo.

#### Yiri Baabo Toma Mine
Nitiwul da waane la yiri baabo yɛlɛ mine a Bamboi poɔ naŋ na vɛŋ ka a noba nyɛ emmaaroo. O waa tu la pɔmpere 69 a ko o yideme naŋ be a paaloŋ, a la waa ne Electricity Company of Gaana a ko yie pie ne ayoɔbo. O da la wa mɛ la  laanfeeloŋ deri ayi, soe pie ne ayi, aneŋ karenderi.

## Minista Ko Defence
Nitiwul da waa ministry of Defense a yuoni 13 Gyɛnoɔre 2017. A yidaandɔɔkpoŋ Nana Akuffo Addo la da iruu a paale a begemaale deɛ Fara deme neɛ eŋa.  Ba da iri o la ka o e minista a ko kpakpakpeɛne deme.A yɛlɛ ŋa da eɛ saŋa ŋa Akuffo Addo aŋ da di a 2016 Ghanaian vootuu kpoŋ a ko a wɔɔ paate. Nitiwul a lanne o taa ayɔpoi  a da laŋ kpɛ begemaale die poɔ. O toma piiluu pɔre piilee ne a Yidaandɔɔkpoŋ  Akuffo-Addo a bebiri 27 Gyɛnoɔre 2017. A yoe ŋa naŋ da gaa a begemaale die ka ba te mare a nu a bebiri 21 Gyɛnoɔre 2021, a yidaandɔɔkpoŋ da iri la Mr. Nitiwul minista ko Defence.

### Salima Tuubu Zɔɔzɔɔ Yɛlɛ
Nitiwul zɔɔ ne la a salintuuribo, ka ba na la ka ba boɔla galamseyers, lɛnso o nimize toma ne o naŋ waa Minista ko Defence la a lɛ. Ana bonetuurituuribe maŋ tu la kuveɛle naŋ be a Ghana lamboe zaa kyɛ ba teɛrɛ soŋ zaa a ne a tɛntɛre yɛlɛ. Kɔngbɛɛ kpoŋ zie naŋ be a paaloŋ ko la ane a tɛntɛre gyorgyoroo yɛlɛ yeltare na naŋ maŋ saaŋ ne ba tuubu na yɛlɛ, aneŋ a kɔnyuuri zaa maŋ saabare la ane bondɛgɛ mine aseŋ cyanide. Gɔmenaŋte naŋ pare da boɔla la ka zɔɔ ana zɔɔre na kyɛ e faaŋ lɛnso ba da ba taa ana kpeɛo ŋa. O naŋ toŋ ne a sogyɛre ka ba boɔla a Ghana Armed Forces aneŋ a Ministry ko Lands and Natural Resources, Nitiwul  soŋ la neŋ yɛŋ kaŋa ka ba toɔŋ faare maŋsini mine, a kare a tuurituuribe bare, aneŋ a leɛ maale a temgbama naŋ saaŋ eŋ a bɔgreŋ a paaloŋ poɔ.

### Sɛrɛɛ Disoŋ Diibo
Saŋa na a Major Maxwell Mahama ba naŋ wa ŋme ko a Mɛrnoɔre 2017 poɔ, Nitiwul da de la nɔdegere ka ba na peɛrɛɛ peɛroo meŋa te kyaare o koobo na ane ka ba nyɔge ana noba na zaa naŋ toŋ a tonfaa ŋa. Ba da de la ka Mahama e la neŋfaa ka noba mine naŋ be a Diaso ŋme o ko.

### Cabinet Ministɛɛ
A kyuu Mɛrnoɔre yuoni 2017 poɔ, Yidaandɔɔkpoŋ Nana Akufo-Addo da pore la Dominic Nitiwul paale o Ministare pie ne awae puka ba waa o cabinet. Ana ministare pie ne awae yoe ka ba de a gaa a Ghana begemaale die ka a die weɛ soba, Rt. Hon. Prof. Mike Ocquaye da te pore. O naŋ waa Cabinet minista, Nitiwul paale la a yidaandɔɔkpoŋ yɛlɛ deme poɔ ka ba na sonna yɛŋ soŋ yɛlɛ maaloo poɔ a paaloŋ.

## Meŋɛ Yɛlɛ
Nitiwul de la pɔge a dɔge biiri banuu.

## Sommo Yizie